钦定古今图书集成/理学汇编/经籍典/第138卷 > 《汉韩婴诗外传二》 > 《长发八》
## 钦定古今图书集成/理学汇编/经籍典/第138卷 > 《汉韩婴诗外传二》 > 《长发八》

“伯夷、叔齐，目不视恶色，耳不听恶声，非其君不事，非
其民不使，横政之所出，横民之所止，弗忍居也。思与
乡人居，若朝衣朝冠，坐于涂炭也。故闻伯夷之风者，
贪夫廉，懦夫有立志。至柳下惠则不然，不羞污君，不
辞小官，进不隐贤，必由其道，厄穷而不悯，遗佚而不
怨，与乡人居，愉愉然不去也。虽袒裼裸裎于我侧，彼”
安能浼我哉！故闻柳下惠之风者，鄙夫宽，薄夫厚。至
乎孔子去鲁，迟迟乎其行也，可以去而去，可以止而
止，去父母国之道也。伯夷，圣人之清者也；柳下惠，圣
人之和者也；孔子，圣人之中者也。《诗》曰：“不竞不絿，不
刚不柔。”中庸和通之谓也。